Publication: Magyar Közlöny
Issue: MK-2001-68 (Year: 2001, Number: 68)
Era: 1990-2004
Section: a 102/2001. (VI. 20.) Korm. rendelethez
Paragraph Index: 167

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — gyakorlati jegyek megszerzéséből, vizsgákból (szigorlat, kollokvium) szakmai gyakorlat elvégzéséből, szakdolgozat elkészítéséből, valamint záróvizsga letételéből tevődik össze. 5.1. A kötelező szigorlatok száma: 4. — matematika és valószínűségi számítás 12 kredit — fizika és biofizika 10 kredit — számítástechnikai bázisismeretek (általános számítástechnika, programozás, információs hálózatok) 14 kredit — egészségügyi informatikai bázisismeretek (alapellátás informatikája, elektronikus rekord, kórházi információs rendszerek) 14 kredit 5.2. A szakdolgozat követelményei A szakdolgozat témaköre az egészségügyi ellátás valamely szakterületéhez (alapellátás, járóbeteg-szakellátás, kórházi, intézményi ellátás) kapcsolódik, tartalmában informatikai, informatikai eszközöket használó közgazdasági-finanszírozási, biometriai vagy jelfeldolgozó feladat, amelyben a hallgató a tanulmányai során elsajátított ismeretei alkalmazását bizonyítja. A szakdolgozat tárgya lehet irodalomkutatás, saját felmérés, kutatás, saját program-, illetve alkalmazásfejlesztés, mely bizonyítja a hallgató alapos tárgyi ismereteinek alkalmazását az adott szakterületen. 5.3. A záróvizsga 5.3.1. A záróvizsgára bocsátás feltételei A tantervben előírt valamennyi tanulmányi és vizsgakövetelmény és szigorlatok teljesítése és középfokú „C” típusú állami, vagy azzal egyenértékű nyelvvizsga letétele angol nyelvből, valamint az elfogadott szakdolgozat. 5.3.2. A záróvizsga részei: — a szakdolgozat megvédése, — komplex szóbeli vizsga egészségügyi informatikus tárgykörből: a számítástechnikai és informatikai ismeretek (operációs rendszerek, szoftvertechnológia, programozási nyelvek, adatbázis-kezelés, számítógépes hálózatok, kommunikációs protokollok) és egészségügyi jellegű ismeretek (digitális mérés- és jelfeldolgozás az egészségügyben, információ és hírközlés elmélet egészségügyi vonatkozásai, népegészségtan, egészségügyi informatikai rendszerek, egészségügyi minőségbiztosítás, egészségügy finanszírozás, egészségügyi kódrendszerek, egészségügyi menedzsment). 5.3.3. A záróvizsga eredménye A záróvizsga eredménye a szakdolgozat megvédése és a komplex szóbeli vizsga érdemjegyeinek egyszerű számtani átlaga. 2001/68. szám A Kormány tagjainak rendeletei Az oktatási miniszter 19/2001. (VI. 20.) OM rendelete a Nemzeti, etnikai kisebbségi óvodai nevelésének irányelve és a Nemzeti, etnikai kisebbség iskolai oktatásának irányelve kiadásáról szóló

Source: https://magyarkozlony.hu/hivatalos-lapok/1ca99b60e4b95fdbcf7a5416e7d95286f143daff/dokumentumok/412b2fede8b9263a9583b3563d566f3a4d9e23e7/letoltes